2 หุ้นยางพาราตัวท๊อปวิ่งยาวได้อีก!ชูรับปัจจัยบวกราคายางโลกเด้งแรง
2 หุ้นยางพาราตัวท๊อปวิ่งยาวได้อีก! ชูรับปัจจัยบวกราคายางโลกเด้งแรง
11 ม.ค. 2560

บล.เอเซีย พลัสระบุในบทวิเคราะห์วันนี้(11ม.ค. 59) ว่า ราคายางแท่งโลกล่าสุดอยู่ที่ 2.03 พันดอลลาร์สหรัฐฯ/ตัน ดีดตัวถึงถึง 5.0% จากวันก่อนหน้า และเพิ่มขึ้น 4.7% นับตั้งแต่ต้นปี 2560 แต่ยังต่ำกว่าจุดสูงสุดเดิมเมื่อ 14 ธ.ค. 59 ที่ 2.15 พันดอลลาร์สหรัฐฯ/ตัน สาเหตุหลักมาจากปัญหาน้ำท่วมทางภาคใต้ของประเทศไทย ส่งผลให้ชาวสวนยางไม่สามารถออกไปกรีดยางได้ ทำให้ปริมาณผลผลิตยางพาราออกสู่ตลาดลดลง และทำให้สวนยางพาราเสียหายไปแล้วกว่า 5.3 แสนไร่ หรือคิดเป็น 4.6% ของพื้นที่สวนยางพาราทั่วประเทศ
ทำให้ฝ่ายวิจัยประเมินว่า The Rubber Economist มีแนวโน้มปรับเพิ่มคาดการณ์ปริมาณการขาดดุลยางพาราปี 2559-61 ที่ปัจจุบันคาดว่าจะขาดดุล 1.51 แสนตันในปี 2559 ขาดดุล 1.90 หมื่นตันในปี 2560 และขาดดุล 3.73 แสนตันในปี 2561 จากความต้องการใช้ยางพาราที่แข็งแกร่งทั่วโลก สอดคล้องกับการฟื้นตัวของเศรษฐกิจโลก อีกทั้ง สต็อกยางพาราของชิงเต่า ประเทศจีน ลดลงต่อเนื่องเหลือเพียง 5 หมื่นตัน ทำระดับต่ำสุดในรอบ 5 ปี ทำให้แนวโน้มราคายางแท่งมีโอกาสปรับเพิ่มขึ้นไปที่จุดสูงสุดได้อีกครั้ง
เป็นผลบวกต่อผู้ประกอบการยางพาราไทย ทั้ง STA และ TRUBB (ไม่ได้ศึกษา) ที่อิงราคาขายยางพาราต่างประเทศ ทั้งนี้ ฝ่ายวิจัยประเมินว่า STA จะไม่มีปัญหาในการจัดหาวัตถุดิบยางพารามาแปรรูป เนื่องจาก STA เป็นบริษัทแปรรูปยางพาราที่ใหญ่ที่สุดในโลก และมีศูนย์รับซื้อยางพาราเยอะมาก ซึ่งอยู่ใกล้แหล่งเพาะปลูกสวนยาง สะดวกต่อชาวสวนยางในการขนส่งยางพารามาขายมาก ถือเป็นจุดเด่นของ STA จึงประเมินว่าจะได้ประโยชน์จากแนวโน้มราคายางพาราอยู่ในทิศทางขาขึ้น โดยทุกๆ 5% ที่ราคายางแท่งสูงกว่าสมมติฐานที่ฝ่ายวิจัยกำหนดไว้ที่ 2.0 พันดอลลาร์สหรัฐฯ/ตัน จะส่งผลบวกต่อกำไรสุทธิปี 2560 ของ STA เพิ่มขึ้น 4.2% จากคาดการณ์ปัจจุบัน และ Fair value ปี 2560 เพิ่มขึ้น 0.16% จากปัจจุบัน  
แม้คาดกำไรสุทธิปี 2559 ของ STA จะอ่อนตัวลงเล็กน้อย 5.1% เทียบช่วงเดียวกนของปีก่อนแต่จะพลิกกลับมาเติบโตถึง 44.8% เทียบช่วงเดียวกนของปีก่อนในปี 2560 จากคาดการณ์ปริมาณขายยางพารายังเติบโตต่อเนื่องอีก 17.2% เทียบช่วงเดียวกนของปีก่อนเป็น 1.7 ล้านตัน จากความต้องการใช้ยางพาราทั่วโลกแข็งแกร่งต่อเนื่อง หนุนแนวโน้มราคายางแท่งเฉลี่ยปี 2560 เพิ่มขึ้น 47.1% เทียบช่วงเดียวกนของปีก่อนสู่ระดับ 2.0 พันดอลลาร์สหรัฐฯ/ตัน
แนะนำซื้อ STA ([email protected]) และแนะนำเก็งกำไร TRUBB เนื่องจากได้ผลบวกจากราคาขายยางพาราโลกที่เพิ่มขึ้น สะท้อนอุตสาหกรรมยางพาราฟื้นตัวชัดเจน 